b'\n_START_ARTICLE_\nHaplotype\n_START_PARAGRAPH_\nEn haplotype er en kombinasjon av alleler p\xc3\xa5 n\xc3\xa6rliggende loci i et DNA-molekyl. En haplotype kan omfatte et vilk\xc3\xa5rlig antall loci, fra kun noen f\xc3\xa5 loci, til et helt kromosom. En haplotype g\xc3\xa5r gjerne i arv hvis det ikke forekommer en rekombinasjon._NEWLINE_Haplotype m\xc3\xa5 ikke forveksles med genotype. En organismes haplotype i et kromosom f\xc3\xb8lger ikke automatisk av organismens genotype. I et tilfelle med en diploid organisme hvor man ser p\xc3\xa5 to loci med to alleler hver, vil det v\xc3\xa6re umulig \xc3\xa5 avgj\xc3\xb8re kromosomenes haplotype basert kun p\xc3\xa5 genotypen hvis organismen er heterozygot ved begge loci. Hvis organismen er homozygot ved en eller begge loci, vil det derimot v\xc3\xa6re mulig \xc3\xa5 avgj\xc3\xb8re kromosomenes haplotype.'